ད་རང་མོས་སྙན་ངག་ནི་གོང་དུ་གསུངས་པ་ལྟར།དེར་འགྲེལ་མཁན་ཚོས།གསུང་གཅིག་ཉིད་དུ་གསུངས་བཞིན་དུ།།དུ་མ་ཉིད་དུ་སོ་སོར་གོ།ཞེས་གསུངས་པ་ལྟར་འགྲེལ་གྱིན་འདུགསྤྱིར་བཏང་ནས་རང་མོས་སྙན་ངག་ཚད་ལྡན་ཞིག་ཡིན་ན།དེ་ལ་བསྡུས་བརྗོད་དང་།ཤུགས་བསྟན་གྱི་གོ་རྒྱ་ཆེ་བ་ཞིག་ངེས་པར་ཡོད་དགོས་པ་ཞིག་རེད་སྙམ།ཚིག་གི་དངོས་བསྟན་ལྟར་ཤར་མར་གོ་བ་བླངས་པ་ལྟར་དེ་རང་ལས་མ་འདས་ན་དེ་ཡང་རང་མོས་སྙན་ངག་ཡིན་དུ་ཆུག་ཀྱང་རང་མོས་སྙན་ངག་ཚད་ལྡན་ཅིག་གི་ཚད་གཞིར་མི་རུང་སྙམ།རང་མོས་ལ་སྒྱུ་རྩལ་གྱི་རོལ་མྱོང་གཏིང་ཟབ་ཅིག་བྱེད་རྒྱུ་ཡོད་པ་ཞིག་དགོས་པར་འདོད།།